
****

**Kecskemét Megyei Jogú Város Integrált Területi Programja**

**2014-2020**

|  |  |
| --- | --- |
| Cím: | **Kecskemét Megyei Jogú Város Integrált Területi Programja** |
| Az ITP-t végrehajtó területi szereplő megnevezése: | **Kecskemét Megyei Jogú Város** |
| Verzió: | **6.** |
| Megyei jogú város közgyűlési határozat száma és dátuma: | **…./2017. (XII.14.)** |
| Az ITP utolsó változatát elfogadó Korm. határozat száma: | **1612/2016. (XI. 8.) Korm. határozat** |
| Finanszírozó operatív program: | **Terület- és Településfejlesztési Operatív Program (TOP)** |
| Érintett földrajzi terület: | **Bács-Kiskun megye**  **Kecskemét Megyei Jogú Város** |

|  |  |
| --- | --- |
| ITP felelős szervezet / szervezeti egység: | **Kecskemét Megyei Jogú Város Önkormányzata** |
| ITP felelős szervezet kapcsolattartó: | **Balogh Zoltán** |
| ITP felelős szervezet címe: | **6000 Kecskemét, Kossuth tér 1.** |

**TARTALOM**

**Bevezetés – az ITP tervezési keretrendszere, célja és tartalmi felépítése**  3

1. **Kecskemét Megyei Jogú Város által alkalmazott Területi Kiválasztási Kritérium Rendszer** 7
   1. A kritériumok indoklása és illeszkedése Kecskemét Megyei Jogú Város

Integrált Településfejlesztési Stratégiájának (ITS)Stratégiai Céljaihoz (Sc)10

1. **Az Integrált Területi Program Integráltságának bemutatása**  13
   1. Az ITP viszonya a TOP 6. prioritásának intézkedéseihez 13
   2. Az ITP illeszkedése Kecskemét Megyei Jogú Város településfejlesztési koncepciójához és integrált településfejlesztési stratégiájához 14
   3. Kecskemét Megyei Jogú Város ITP céljai, Bács-Kiskun Megye ITP

céljai és az OFTK középtávú céljainak illeszkedése 20

1. **Az Integrált Területi Program forrásallokációja** 22
   1. Az intézkedésenkénti forráskeretek felhasználási módok szerinti megosztása 24
2. **Kecskemét Megyei Jogú Város fejlesztési csomag**28
   1. A fejlesztési csomag forráskeretek szerinti felosztása 28
   2. A fejlesztési csomag elemei közötti szinergiák elemzése 31
   3. Modern Városok Programhoz való kapcsolódás 33
3. **Az Integrált Területi Program indikátorvállalásai** 35
4. **Az Integrált Területi Program ütemezése** 37
5. **Mellékletek: ITP forrásallokációt bemutató excel táblázatok és diagramok** 38

|  |
| --- |
| **Bevezetés** |

**Az ITP tervezési keretrendszere, célja és tartalmi felépítése**

Az Európai Unió 2020-ig érvényes átfogó stratégiájának, az Európa 2020-nak a végrehajtásában kiemelt szerepet kapott az európai városok fejlesztése, abból a felismerésből kiindulva, hogy a városok, mint gazdaságpolitikai eszközök fejlesztése és fejlődése a területi szintű gazdasági növekedéshez jobban hozzájárul, mint a partikulárisan megvalósuló, elszóródó fejlesztések. A stratégia Európa intelligens, fenntartható és befogadó növekedésének céljaira összpontosít, és e célokhoz az Európai Unió egészére vonatkoztatva konkrét célokat is társít, melyek végrehajtása a következő területeket érinti: foglalkoztatás, kutatás-fejlesztés, éghajlatvédelem és fenntartható energia-gazdálkodás, oktatás valamint a szegénység és a társadalmi kirekesztés elleni küzdelem.

Az európai uniós fejlesztéspolitika a városi dimenzió felértékelődését fogalmazza meg azzal, hogy hangsúlyozza az aktív participációra épülő integrált és fenntartható stratégiák elkészítésének szükségességét. A városok fejlesztéspolitikai hatáskörének szélesítése érdekében az Európai Regionális Fejlesztési Alap (ERFA) forrásainak legalább 5 %-át fenntartható városfejlesztésre irányuló integrált intézkedésekre kell fordítani, oly módon, hogy a városok urbanizált övezeteit érintő gazdasági, környezetvédelmi, éghajlati, demográfiai és társadalmi kihívásai kezelésre kerüljenek. Az integrált intézkedéseket tartalmazó stratégia végrehajtásával kapcsolatban felmerülő műveletek kiválasztásával összefüggő feladatokért az irányító hatóságtól átruházott hatáskörben az érintett városi hatóság (a továbbiakban: területi szereplő) a felelős.

Magyarország részéről a Partnerségi Megállapodásban rögzítésre került, hogy a megyei jogú városok (és Budapest) fedik le a városi közösségek legnagyobb részét, továbbá ezek a városok rendelkeznek a fejlesztések megvalósításához szükséges megfelelő kompetenciákkal, így a fenntartható városfejlesztés érdekében megvalósuló integrált intézkedéseknek a megyei jogú városokban kell megvalósulnia.

Kecskemét Megyei Jogú Város a 2014-2020-as európai uniós programozási időszakban a helyi igényeken alapuló gazdaságfejlesztési fókuszú, területi-decentralizált fejlesztéseit a Terület- és Településfejlesztési Operatív Program (a továbbiakban: TOP) keretében és finanszírozásával valósítja meg. A TOP az úgynevezett integrált területi programon (a továbbiakban: ITP) keresztül nyújt támogatást, ezért Kecskemét Megyei Jogú Város Önkormányzata megalkotja Kecskemét Megyei Jogú Város Integrált Területi Programját, mely fejlesztéspolitikai céljaival nagy hangsúlyt helyez a helyi gazdaság foglalkoztatási lehetőségeinek kiaknázására; esélyt kínál a munkaerőpiacról kiszorult rétegek számára; erősíti a város térségi gazdaságszervező erejét, egyúttal településfejlesztési akciói révén javítani kívánja a város vonzerejét, a munkába járási lehetőségeket, a leromlott területek gazdasági, fizikai és társadalmi megújítását.

Az ITP forráskeretét a 2014–2020 közötti programozási időszakban a Terület- és Településfejlesztési Operatív Program tervezésének egyes szempontjairól, valamint az operatív programhoz tartozó megyék megyei önkormányzatai és a megyei jogú városok önkormányzatai tervezési jogkörébe utalt források megoszlásáról szóló 1702/2014. (XII. 3.) Korm. határozat (a továbbiakban: 1702/2014. Korm. határozat) 3. mellékletében meghatározott Kecskemétre allokált **23,11 Mrd Ft** jelenti. A megyei jogú város mellett, azzal szinergiában önálló tervezési jogkörrel az 1702/2014. Korm. határozat alapján Bács-Kiskun megye 63,23 Mrd Ft forrással rendelkezik, így a megyeszékhely és a megye összesen 86,34 Mrd Ft-ot fordíthat a területi-decentralizált fejlesztései megvalósítására.

Az ITP-nek kettős illeszkedést kell mutatnia, ezért ezen fejlesztési dokumentum elkészítéséhez alapul szolgált egyrészt a TOP 6. prioritása a *Fenntartható városfejlesztés a megyei jogú városokban*, másrészt a Kecskemét Megyei Jogú Város Integrált Településfejlesztési Stratégiájában (ITS) meghatározott keretrendszer. Az ITP ezen tervezési metodikával megteremtette a kapcsolatot a terület specifikus fejlesztési dokumentum az ITS és a finanszírozást biztosító operatív program a TOP között.

A Nemzetgazdasági Minisztérium Regionális Fejlesztési Programokért Felelős Helyettes Államtitkársága által kiadott „Útmutató a megyei jogú városok területi programjainak kidolgozásához és megvalósításához” című, 2.1 verziószámú módszertani útmutató alapján az ITP tartalmi felépítése az alábbi:

1. a megyei jogú város által alkalmazott Területi Kiválasztási Kritérium Rendszer;
2. az ITP integráltságának bemutatása;
3. az ITP forrásallokációja;
4. az ITP indikátorvállalásai;
5. A megyei jogú város fejlesztési csomag;
6. az ITP ütemezése;
7. Mellékletek

A 2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (a továbbiakban: Korm. rendelet) 57.§ (3) bekezdése alapján a Kormány egyedi ügyben hozott nyilvános határozatot tesz közzé az egyes ITP-kről, amely tartalmazza:

a) az elfogadott ITP megnevezését;

b) az ITP-t végrehajtó területi szereplő megnevezését;

c) az ITP teljes 7 éves forráskeretét;

d) az ITP-ben megtett indikátorvállalásokat;

e) az intézkedés, valamint tematikus célkitűzés szerinti forrásallokációt.

A Korm. rendelet 57.§ (4) bekezdése alapján az ITP módosítását évente két alkalommal kezdeményezheti a területi szereplő. Abban az esetben, ha a módosítás nem érinti a Korm. rendelet 57.§ (3) bekezdésében foglalt tartalmi elemeket, akkor a közgyűlés saját hatáskörben dönthet az ITP módosításáról, ellenkező esetben a közgyűlés módosító döntését követően a Kormánynak is jóvá kell hagynia a dokumentumot.

Az ITP-t megalapozó stratégiai dokumentumok közül Kecskemét a Nemzetgazdasági Minisztérium koordinációja mellett készítette el a települési helyzetfeltáró dokumentumot, valamint a településfejlesztési koncepciót, a Belügyminisztérium útmutatása és az Irányító Hatóság koordinációja mellett pedig az integrált településfejlesztési stratégiát (ITS), melyeket Kecskemét Megyei Jogú Város Közgyűlése a 227/2014. (IX. 4.) határozatával fogadott el. Az ITP ebben a területi stratégiai dokumentumokban megfogalmazott elképzelések megvalósítását támogatja, ennek megfelelően valamennyi intézkedése és fejlesztési célja a fenti dokumentumból került levezetésre. A stratégiai dokumentumok figyelembe veszik a hierarchiában felettük álló fejlesztési koncepciókat, programokat. Hangsúlyosan integrálják elsősorban az Országos Fejlesztési és Területfejlesztési Koncepcióban (OFTK) megfogalmazott célokat, alapelveket, ennek megfelelően az ITP is teljes mértékben illeszkedik az OFTK-ban lefektetett nemzeti szintű területfejlesztési célokhoz.

Azért, hogy Kecskemét 2014-2020-as időszakban megvalósuló fejlesztései minél inkább társadalmi-gazdasági szempontból beágyazottak legyenek, a város az érintettekkel (gazdasági-társadalmi szereplők) kiterjedt egyeztetéseket folytatott.

Az ITP tervezése, társadalmi egyeztetése és kidolgozása jelentős mértékben együtt zajlott a területi stratégiai dokumentumok elkészítésével. A hatékony területi érdekartikuláció érdekében hat munkacsoport is felállításra került, oly módon, hogy azok a gazdaság és a társadalom valamennyi szegmensét felölelték.

Munkacsoportok:

* Gazdasági-Innovációs és Műszaki Munkacsoport,
* Stratégiai és Koordinációs Munkacsoport,
* Oktatási-Egészségügyi-Szociális Munkacsoport,
* Kulturális-Civil-Esélyegyenlőségi Munkacsoport,
* Várostérségi, Vidékfejlesztési és Nemzetközi Munkacsoport,
* Környezeti és Műemlékvédelmi Munkacsoport.

A munkacsoportok szakmailag koordinálták és véleményezték a javaslatokat és a munkacsoporti üléseken jóváhagyták azokat. Ezzel párhuzamosan a lakosság körében is biztosított volt a dokumentumok megismerése, véleményezése. A véleményezési eljárás megindításáról a helyben szokásos módon, a Városháza aulájában, valamint a város honlapjára a véleményezési dokumentumok feltöltésre kerültek. A lakosság részéről lakossági fórum keretében is lehetőség volt a tervezést megismerni, valamint ahhoz javaslatot tenni.

2015. év első felében az ITP projektjavaslatainak minél szélesebb körű megfogalmazása, valamint a 2014-2020-as programozási időszakra való hatékonyabb települési felkészülés jegyében több alkalommal tartott az önkormányzat szakmai egyeztetéseket, melyre a térség gazdasági és társadalmi szereplői is meghívást kaptak. Ezeken az egyeztetéseken minden érdekelt félnek lehetősége volt megfogalmazni fejlesztési koncepcióit, továbbá azon javaslatait, hogy milyen módon kapcsolódhat a tervezett beavatkozásokhoz.

|  |
| --- |
| 1. **Kecskemét Megyei Jogú Város által alkalmazott Területi Kiválasztási Kritérium Rendszer** |

Az Európai Regionális Fejlesztési Alapról és a „Beruházás a növekedésbe és munkahelyteremtésbe” célkitűzésről szóló egyedi rendelkezésekről, valamint az 1080/2006/EK rendelet hatályon kívül helyezéséről szóló Európai Parlament és a Tanács 1301/2013/EU rendelet (a továbbiakban: ERFA rendelet) 7. cikke a fenntartható városfejlesztéssel kapcsolatosan fogalmaz meg szabályozási keretrendszert. Az ERFA rendelet 7. cikke abból a felismerésből kiindulva határozza meg szabályozási alapját, hogy a városok fontos szerepet töltenek be az Európa 2020 stratégia megvalósításában, ennek megvalósítása érdekében a 2014-2020 közötti időszakban jelentősen erősödött a Kohéziós Politika városi dimenziója. Különösen nyilvánvaló ez az ERFA esetében, ahol a tagállamoknak (a növekedést és munkahelyteremtést szolgáló beruházások célkitűzése keretében) a szabályozás értelmében a nemzeti ERFA-támogatások legalább 5%-át fenntartható városfejlesztésre irányuló integrált intézkedésekre kell fordítani, melynek végrehajtása során az irányító hatóság a területi szereplővel konzultálva határozta meg a fenntartható városfejlesztésre irányuló integrált intézkedések irányításával kapcsolatos, a települési hatóságok által elvégzendő feladatok körét, különös tekintettel a műveletek kiválasztásával összefüggő feladatokra.

A feladatmegosztás a gyakorlatban azt jelenti, hogy az irányító hatóság és a területi szereplő között munkamegosztás jött létre, oly módon, hogy az irányító hatóság a közreműködő szervezeti feladatai egy részének ellátását átruházta a városi hatóságra, ennek keretében a két szerv egymással konzultálva az ERFA rendelet 7. cikk (5) bekezdése alapján meghatározta a fenntartható városfejlesztésre irányuló integrált intézkedések irányításával kapcsolatos feladatokat, melyeket a felek hivatalosan, írásban rögzítettek, azzal, hogy az irányító hatóság fenntarthatja jogát a támogatás jóváhagyása előtti támogatható tevékenységek végső hitelesítésére.

Erre abban az esetben van lehetőség, ha a Területi Kiválasztási Eljárásrend eszközeként szolgáló Területi Kiválasztási Kritérium Rendszer elemei előzetesen elfogadásra kerülnek, melyek keretét képezik, és elvi megalapozását adják a projektek kiválasztásának. Ennek érdekében Kecskemétnek is meg kellett alkotnia Területi Kiválasztási Kritérium Rendszerét, melyet a Monitoring Bizottság hagyott jóvá.

A Korm. rendelet 54/D. § alapján területi kiválasztási eljárásrendben kell dönteni a főváros, a megye és a megyei jogú város ITP-je keretében támogatandó projektek támogatási kérelmeiről a területi programok esetén, ahol a program a területi kiválasztási eljárásrend alkalmazását írja elő.

Az ITP végrehajtását jelentő projektek kiválasztása Területi Kiválasztási Eljárásrendben történik, melynek projektértékelési szempontrendszerének alapját a területi kiválasztási kritériumok képezik. A területi kiválasztási kritériumok a város stratégiai dokumentumaiban meghatározott célokból levezetett horizontálisan az egész ITP-t megahatározó alapelvek. A területi kiválasztási kritériumok közül egyrészt vannak az Irányító Hatóság (a továbbiakban: IH) által meghatározott és kötelezően alkalmazandó kritériumok, másrészt a Kecskemét Megyei Jogú Város Önkormányzata, mint területi szereplő által választott kritériumok.

**Az IH által elvárt kritériumok**

|  |  |  |
| --- | --- | --- |
| **Sorszám** | **Kritérium megnevezése** | **Tartalmi magyarázat** |
| I.1. | Illeszkedés a TOP céljaihoz | A kiválasztás kritériuma, a TOP valamely konkrét céljához/céljaihoz való szoros illeszkedés és a kapcsolódó indikátorokhoz való hozzájárulás. |
| I.2. | Szakmai indokoltság, igény és kihasználtság | A kiválasztás kritériuma a beavatkozás indokoltsága. Szükséges a szakmai alátámasztás, indoklás és/ vagy igényfelmérés és kihasználtsági terv. |
| I.3. | Megalapozottság | A kiválasztás kritériuma, hogy a fejlesztési elképzelés kivitelezhetősége, megvalósíthatósága milyen mértékben megítélhető a rendelkezésre álló információk, és a benyújtásra került dokumentumok alapján. A szempont ennek megfelelően garanciát is jelent pl. a vállalt indikátorértékek teljesítésére és a költségigényekre vonatkozóan. |
| I.4. | Kockázatok | A kiválasztás kritériuma, hogy a megvalósíthatóság és a működtetés milyen kockázatokat hordoz. |
| I.5. | Projekt komplexitása | A kiválasztás kritériuma, hogy a beavatkozás mennyire képes hozzájárulni működőképes rendszerek létrehozásához. |
| I.6. | Hatás | A kiválasztás kritériuma, hogy mekkora földrajzi területen, illetve hogy milyen számú érintett körben váltja ki a beavatkozás a hatását. |
| I.7. | Integrált megközelítés | Az ágazati OP-k projektjeihez, illetve a TOP más intézkedéseinek projektjeihez való kapcsolódás, a tervezett fejlesztések egymáshoz való illeszkedése, szinergikus hatása. |
| I.8. | Fenntarthatóság | Kiválasztási kritérium a beavatkozás eredményeként megvalósuló produktum társadalmi, környezeti és leginkább pénzügyi fenntarthatósága, az erőforrás-hatékonyság, az alacsony károsanyag-kibocsátás és környezetterhelés, a környezettudatosság (pl. a fejlesztésekben az energiahatékonysági szempontok érvényesítése, megújuló energiaforrások, a kedvezőbb környezeti hatásokkal járó megoldások előnyben részesítése). A tervezett fejlesztés az ÜHG kibocsátást a lehető legkisebb mértékben növelje, lehetőleg csökkentse. A fejlesztés pénzügyileg megalapozott, a projekt megvalósításához és működtetéséhez szükséges pénzügyi erőforrások rendelkezésre állnak, többlet fenntartási támogatást nem igényelnek. |
| I.9. | Esélyegyenlőség | A kiválasztási kritérium a fejlesztés azon aspektusát vizsgálja, hogy az semmilyen módon ne legyen kirekesztő egyetlen társadalmi csoport számára sem. |
| I.10. | Költséghatékonyság | A beruházás költséghatékony módon, reális és takarékos költségvetéssel tervezett. |
| I.11. | Eredményesség | A fejlesztési elképzelés reálisan járul hozzá a releváns indikátorteljesítéshez. |

**Kecskemét Megyei Jogú Város által meghatározott kiválasztási kritériumok**

|  |  |  |
| --- | --- | --- |
| **Sorszám** | **Kritérium megnevezése** | **Tartalmi magyarázat** |
| II.1. | Illeszkedés az ITS céljaihoz és a vonatkozó indikátoraihoz | A kiválasztás kritériuma, az ITS-hez és az adott témában megjelenített indikátorokhoz való hozzájárulás. |
| II.2. | Hozzájárulás a belső területi kiegyenlítődéshez | A kritérium bevezetése az adott földrajzi területen belüli bárminemű egyensúlytalanságot hivatott kiküszöbölni. |
| II.3. | Hozzájárulás belső társadalmi kiegyenlítődéshez | A kritérium a lakosságon belüli szociális és életminőségre vonatkozó különbségek kiegyenlítődését szolgálja. |
| II.4. | Hozzájárulás a gazdasági növekedéshez | A kritérium alapján a beavatkozások gazdasági növekedéshez történő hozzájárulása kerül mérlegelésre. |
| II.5. | Hozzájárulás a munkahelyteremtéshez | A kritérium bevezetése a foglalkoztatottsági helyzet javulását támogatja. |

**1.1 A kritériumok indoklása és illeszkedése Kecskemét Megyei Jogú Város Integrált Településfejlesztési Stratégiájának (ITS) Stratégiai Céljaihoz (Sc)**

|  |  |  |
| --- | --- | --- |
| II.1. | Illeszkedés az ITS céljaihoz és a vonatkozó indikátoraihoz | A kiválasztás kritériuma, az ITS-hez és az adott témában megjelenített indikátorokhoz való hozzájárulás. |

Kecskemét 2014-ben fogadta el az ITS-ét, melyben nevesítésre kerültek a város stratégiai céljai illetve területei. Kecskemét ITP-jének keretében kizárólag olyan beavatkozásokat kíván megvalósítani, melyek illeszkednek az ITS-ben lefektetett célokhoz, illetve hozzájárulnak az abban foglalt ágazati célok eredményesebb eléréséhez. Ennek megfelelően az ITP-ben tervezett beavatkozások már az ITS-ben nevesített vagy célrendszerében megjelenített projektterveket tartalmaznak.

Kapcsolódó ITS Stratégiai Célok:

* Valamennyi ITS Stratégiai Cél.

|  |  |  |
| --- | --- | --- |
| II.2. | Hozzájárulás a belső területi kiegyenlítődéshez | A kritérium bevezetése az adott földrajzi területen belüli bárminemű egyensúlytalanságot hivatott kiküszöbölni. |

Kecskemét városrészei, különös tekintettel a szatellit-városrészekre eltérő adottságokkal, lehetőségekkel és ennek megfelelően fejlesztési igényekkel rendelkeznek. A város beavatkozásaival egyaránt figyelmet kíván fordítani az olyan projektek megtervezésére, melyek a városrészek különböző területei negatív különbségeinek csökkentéséhez járulnak hozzá. A város az ITP forrásaiból ezen különbségeket mérsékelni kívánja azzal, hogy olyan fejlesztéseket valósít meg, melyek valamennyi városrészben elhelyezkedő gazdasági társaságok és a városrészek lakói számára is vonzó körülményeket eredményez.

Kapcsolódó ITS Stratégiai Célok:

* Sc1 Versenyképes-innovatív város
* Sc2 Ökotudatos-, zöld város
* Sc3 Megújuló város
* Sc4 Élhető város

|  |  |  |
| --- | --- | --- |
| II.3. | Hozzájárulás belső társadalmi kiegyenlítődéshez | A kritérium a lakosságon belüli szociális és életminőségre vonatkozó különbségek kiegyenlítődését szolgálja. |

A területi kiegyenlítődéshez hasonlóan a társadalmi kiegyenlítődés is városrészenként nagyban eltér egymástól, ezért Kecskemét olyan fejlesztési irányokat határozott meg, melyek hozzájárulnak a társadalmi kiegyenlítődéshez, megteremti a lakosság körében a (gazdasági- és köz-) szolgáltatásokhoz való egyenlő hozzáférés lehetőségét.

Kapcsolódó ITS Stratégiai Célok:

* Sc1 Versenyképes-innovatív város
* Sc2 Ökotudatos-, zöld város
* Sc3 Megújuló város
* Sc4 Élhető város

|  |  |  |
| --- | --- | --- |
| II.4. | Hozzájárulás a gazdasági növekedéshez | A kritérium alapján a beavatkozások gazdasági növekedéshez történő hozzájárulása kerül mérlegelésre. |

Kecskemét számára a 2014-2020-as időszakban a forrásainak felhasználását illetően legfontosabb cél a gazdasági növekedés fokozása, és ezen keresztül a lakosság jövedelmi viszonyainak a javítása. A város gazdaságélénkítő beavatkozásaival segíteni kívánja a vállalkozások működési feltételeit, olyan városmiliő kialakítása a cél, amely vonzó területet jelent a vállalkozók, befektetők számára. Ezen céloknak megfelelően a helyi igényeket is szem előtt tartva Kecskemét olyan beavatkozásokat tervez, melyek a gazdaságfejlesztést közvetett és közvetlen módon segítik.

Kapcsolódó ITS Stratégiai Célok:

* Sc1 Versenyképes-innovatív város
* Sc3 Megújuló város
* Sc4 Élhető város

|  |  |  |
| --- | --- | --- |
| II.5. | Hozzájárulás a munkahelyteremtéshez | A kritérium bevezetése a foglalkoztatottsági helyzet javulását támogatja. |

Kecskemét kiemelt feladatként kezeli a foglalkoztatottság- és a munkahelyek számának növelését, mely komplementer módon segíti a gazdasági növekedést segítő beavatkozások megvalósítását.

Kapcsolódó ITS Stratégiai Célok:

* Sc1 Versenyképes-innovatív város
* Sc3 Megújuló város
* Sc4 Élhető város

Mivel Kecskemét ITP-je teljes mértékben a város ITS-én, mint fejlesztési stratégiai dokumentumon alapszik, valamint a tervezők maximálisan törekedtek figyelembe venni a OFTK-ban lefektetett célokat, aminek eredményeképpen a három dokumentum illeszkedik egymáshoz, ebből következően a Terület Kiválasztási Kritériumok is összhangban vannak ezen dokumentumokban meghatározott célokkal, azok teljesülését szolgálják – a pontos illeszkedés az ITP későbbi fejezetében kerül bemutatásra.

|  |
| --- |
| **2. Az Integrált Területi Program integráltságának bemutatása** |

**2.1 Az ITP viszonya a TOP 6. prioritásának intézkedéseihez**

Az ITPcélrendszerének kialakításához alapul szolgáltak a Településfejlesztési Koncepció, valamint az Integrált Településfejlesztési Stratégia célmeghatározásán kívül, a Terület- és Településfejlesztési Operatív Program (TOP) 6. prioritásának egyedi célkitűzései és beruházási intézkedései, melyekhez kapcsolódóan Kecskemét a saját igényeihez igazítva az ITP célrendszerét négy elemben határozza meg. Az ITP célok és a TOP intézkedések illeszkedését az 1. táblázat mutatja be. A táblázat jól szemlélteti, hogy a város ITP-jének céljai teljes mértékben illeszkednek a TOP 6. Prioritásának intézkedésihez.

1. **táblázat:** *ITP célok és a TOP intézkedések illeszkedése*

|  |  |  |
| --- | --- | --- |
| **Sorsz.** | **ITP célok** *(ITPc)* | **TOP kapcsolódó intézkedések** |
| ITPc1 | Gazdasági környezet fejlesztése, foglalkoztatás bővítése és élhető-vonzó, népesség megtartó város kialakítása | 6.1, 6.3, 6.8 |
| ITPc2 | Alacsony széndioxid kibocsátású gazdaságra való áttérés | 6.4, 6.5 |
| ITPc3 | Városi közszolgáltatások fejlesztése | 6.2, 6.6, 6.8 |
| ITPc4 | Leromlott városi területek rehabilitációja, együttműködő helyi társadalom kialakításának elősegítése | 6.7, 6.9 |

**A gazdasági környezet fejlesztése, foglalkoztatás bővítése és élhető-vonzó, népesség megtartó város kialakítása (ITPc1)** hozzájárul Kecskemét már meglévő gazdasági ágazatainak erősítéséhez, annak diverzifikálásához, valamint a kedvező vállalkozási klíma erősítéséhez, amely a foglalkoztatás bővítésén keresztül segíti a stabil és kiszámítható munkahelyek megteremtését, melynek hatásaként a helyi és környékbeli lakosság életkörülményei és szociális biztonságérzete javul.

**Alacsony széndioxid kibocsátású gazdaságra való áttérés (ITPc2)** Kecskemét számára kulcsfontosságú kérdés, hiszen a város egy környezetileg érzékeny terület (Homokhátság) legnagyobb települési központja, amely számos környezeti (pl. időjárási szélsőségek, talajvízszint süllyedés, homoktalajok deflációja, por és pollenszennyezés) és energetikai (pl. fosszilis energiahordozóktól való függés, energiahatékonyság növelése, energiaellátás biztonság javítása, megújuló energiaforrások nagyobb arányú használata) kihívással küzd, amely közép és hosszútávon alapvetően meghatározhatja a város versenyképességét.

**A városi közszolgáltatások** – minőségi – **fejlesztése** **(ITPc3)** alapvetően meghatározza a helyi lakosság életkörülményeit, a város élhetőségét és vonzóképességét. A különböző intézmények minősége és a szolgáltatások sokszínűsége Kecskemét térségi szerepkörét is erőteljesen befolyásolhatja, ezért ennek kiegyensúlyozott és ütemezett fejlesztése kiemelkedő fontosságú.

**Leromlott városi területek rehabilitációja**, **együttműködő helyi társadalom kialakításának elősegítése (ITPc4)** az esélyegyenlőség és a közszolgáltatásokhoz történő egyenlő hozzáférés feltételeit hivatott erősíteni, amely hozzájárulhat a hátrányos megkülönböztetés és a szegregáció minden formájának megakadályozásához.

A város TOP-hoz kapcsolódó uniós források felhasználásával tervezett fejlesztései meghatározó módon járulhatnak hozzá nem csak az ITP céljainak teljesítéséhez, de ezen keresztül a város közép és hosszú távú stratégiai céljainak megvalósulásához is. A célok szintjén jelentkező összefüggéseket a 3. ábra mutatja be.

**2.2 Az ITP illeszkedése Kecskemét Megyei Jogú Város településfejlesztési koncepciójához és integrált településfejlesztési stratégiájához**

Kecskemét a területi fejlesztési dokumentumaiban (Településfejlesztési Koncepció – TFK, ITS) a legfőbb kihívásokra választ adó célokat és fejlesztési irányokat igyekezett megfogalmazni.

A területi stratégiai dokumentumok egymásra épülését jól mutatja, hogy a fejlesztési elveket, kereteket és prioritásokat meghatározó **TFK és az alapvetően forrásszerző dokumentumként funkcionáló ITS jövőképe azonos, átfogó és stratégiai céljai megegyeznek**, különbséget – a dokumentumok jellegéből adódóan – a tematikus célok szintjén láthatunk. (1. ábra és 2. ábra)

Kecskemét számára kiemelt célként jelenik meg, hogy megfelelő megélhetést lehetővé tevő és elegendő számú munkahelyet tudjon biztosítani lakosai számára, ezért törekszik gazdaságának fejlesztése során diverzifikált, több lábon álló gazdasági struktúra kialakítására. Ennek során olyan vállalkozói környezetet és háttérfeltételeket igyekszik megteremteni és hosszú távon biztosítani, amely elősegítheti az itt megtelepedett vállalkozások versenyképességét, kutatás-fejlesztési és innovációs teljesítményük növelését. (**Versenyképes-innovatív város**)

Kecskemét a gazdasági fejlődését környezettudatos gondolkodás és a természeti környezet megóvása mellett kívánja megvalósítani. Tudatosan készül az éghajlatváltozás kihívásaira, fejlesztéseiben anyag-, erőforrás- és energiatakarékos megoldásokban érdekelt. (**Ökotudatos- zöld város**)

Kiemelkedő fejlődést azonban nem lehet elérni jól képzett, kreatív, szorgalmas és nyitott társadalom nélkül, ezért a város további fejlődésében alapvető fontosságú a humán erőforrás tudásának, mentális és egészségügyi állapotának folyamatos emelése. (**Megújuló város**)

Kecskemét lakosságszámának növelésében, a fiatalok megtartásában meghatározó szerepet játszhat egy vonzó városi miliő kialakítása, új funkciók városba történő vonzásával, magas szintű köz- és üzleti szolgáltatások biztosításával, a szabadidő tartalmas eltöltését lehetővé tevő intézmények és szolgáltatások fejlesztésével. (**Élhető város**)

A meghatározott ITP célok megvalósításához kötődő fejlesztések nem csak Kecskemét területi fejlesztési dokumentumaiban megfogalmazott stratégiai és tematikus célok teljesülését, hanem a város és környezetének további kiegyensúlyozott fejlődésének alapját is jelentik. A célok illeszkedésének rendszerét az 2. táblázat mutatja be. A 2. táblázat alapján látható, hogy Kecskemét ITS-ben lefektetett célok eléréséhez a város ITP-je teljes mértékben hozzájárul.

**2. táblázat**: *Az ITP céljainak illeszkedése a TFK és az ITS céljaihoz*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **TFK**  **célok** | **Az ITP céljai** | | | |  | **ITS**  **célok** | **Az ITP céljai** | | | |
| ITPc1 | ITPc2 | ITPc3 | ITPc4 |  | ITPc1 | ITPc2 | ITPc3 | ITPc4 |
| **Sc1** | **✓** | **✓** | **✓** |  |  | **Sc1** | **✓** | **✓** | **✓** |  |
| **Sc2** |  | **✓** |  |  |  | **Sc2** |  | **✓** |  |  |
| **Sc3** | **✓** |  | **✓** | **✓** |  | **Sc3** | **✓** |  | **✓** | **✓** |
| **Sc4** |  |  | **✓** | **✓** |  | **Sc4** |  |  | **✓** | **✓** |
| Tc1 | **✓** |  |  |  |  | Tc1 | **✓** |  |  |  |
| Tc2 | **✓** |  |  |  |  | Tc2 | **✓** |  |  |  |
| Tc3 | **✓** |  |  |  |  | Tc3 | **✓** |  | **✓** |  |
| Tc4 | **✓** | **✓** |  |  |  | Tc4 |  |  | **✓** | **✓** |
| Tc5 |  | **✓** |  |  |  | Tc5 |  | **✓** |  | **✓** |
| Tc6 |  | **✓** | **✓** |  |  | Tc6 | **✓** |  | **✓** | **✓** |
| Tc7 |  | **✓** |  |  |  | Tc7 |  | **✓** | **✓** | **✓** |
| Tc8 | **✓** |  |  |  |  | Tc8 | **✓** | **✓** |  |  |
| Tc9 | **✓** |  |  | **✓** |  |  | | | | |
| Tc10 |  |  | **✓** |  |  |
| Tc11 |  |  | **✓** |  |  |
| Tc12 |  | **✓** | **✓** |  |  |
| Tc13 |  |  | **✓** | **✓** |  |
| Tc14 |  |  |  | **✓** |  |
| Tc15 | **✓** |  | **✓** |  |  |
| Tc16 | **✓** | **✓** |  |  |  |

**1. ábra:** *Kecskemét Településfejlesztési Koncepciójának célrendszere 2014 és 2030 között*



**2. ábra**: *Kecskemét Integrált Településfejlesztési Stratégiájának célrendszere*



**A TFK célrendszere**

**Stratégiai célok**

**Sc1: Versenyképes-innovatív város**

**Sc2: Ökotudatos-, zöld város**

**Sc3: Megújuló város**

**Sc4: Élhető város**

**Tematikus célok**

Tc1: A város hagyományos gazdasági ágazatainak erősítése…

Tc2: Az export és innováció-vezérelt ágazatok fejlesztése…

Tc3: A térség agrárlehetőségeinek javítása…

Tc4: A város K+F+I kapacitásának bővítése, háttérfeltételek javítása…

Tc5: A klímaváltozásra történő felkészülés…

Tc6: Környezetbarát eszközök, technológiák városi szintű elterjesztése

Tc7: Az energiafüggés oldása, az energiahatékonyság növelése…

Tc8: A turizmus infrastrukturális hátterének erősítése, szolg. fejl.

Tc9: Az újdonságokra nyitott és befogadó város megteremtése

Tc10: A képzés és oktatás szakmai és infra. feltételeinek javítása…

Tc11: Gyakorlatorientált szakképző- és duális felsőoktatási rendszer…

Tc12: Fiatalkort és az aktív idősödést támogató szolgáltatások fejleszt.

Tc13: Az aktív szabadidő eltöltési lehetőségek bővítése…

Tc14: A városkép és a lakókörnyezet minőségének javítása…

Tc15: A térségi és városszerkezeti jelentőségű közlekedési kapcs…

**Az ITS célrendszere**

**Stratégiai célok**

Tc16: A város térségi szerepvállalásának növelése…

**Sc1: Versenyképes-innovatív város**

**Sc2: Ökotudatos-, zöld város**

**Sc3: Megújuló város**

**Kecskemét ITP 2014-2020 céljai**

**Sc4: Élhető város**

ITPc1: Gazdasági környezet fejlesztése, foglalkoztatás bővítése és élhető-vonzó, népesség megtartó város kialakítása

**Tematikus célok**

Tc1: A térségi elérhetőséget szolgáló közút és közlekedésfejlesztés…

ITPc2: Alacsony széndioxid kibocsátású gazdaságra való áttérés

Tc2: A helyi adottságokat figyelembe vevő gazdaságfejlesztés ösztönzése…

ITPc3: Városi közszolgáltatások fejlesztése

Tc3: A munkaerőpiaci igényekhez illeszkedő, gyakorlatorientált oktatási-képzési rendszer kialakítása...

Tc4: A munkavállalást, a társadalmi befogadást, a szegénység elleni küzdelmet támogató infra. fejlesztése

ITPc4: Leromlott városi területek rehabilitációja, együttműködő helyi társadalom kialakításának elősegítése

Tc5: Nyitott, befogadó, értékeire és hagyományaira büszke, élhető és kreatív város kialakítása

**3. ábra**: *A TFK, az ITS és az ITP célok szintjén megfogalmazott kapcsolatrendszer*

Tc6: Az épített környezet értékeire figyelő, idegen-forgalmilag vonzó, fejlődő település képének erősítése

Tc7: Az éghajlatváltozás kihívásaihoz történő alkalmazkodás erősítése, környezet-, erőforrás- és energiatudatos gondolkodás terjesztése, környezetbarát eszközök, technológiák, s megújuló energiaforrások széleskörű alkalmazása

Tc8: A város térségi szerepvállalásának, központi szerepköreinek és funkcióinak erősítése…

A 2014-ben elfogadott területi stratégiai dokumentumok Kecskemét igényeit és szükségleteit is magában foglalva határozta meg a város stratégiai és operatív fejlesztési céljait, melyek a TOP forrásán túlnyúlva, szélesebb körben fogalmaztak meg fejlesztési koncepciót. Kecskemét, mint területi szereplő nem csak az ITP-ben lefektetett forrás segítségével, hanem az ágazati operatív programokon keresztül is igen jelentős forrásokat kíván elsősorban gazdaságfejlesztési projektekre fordítani – ehhez a gazdasági szereplőknek minden segítséget megad. A TOP és azon keresztül az ITP, valamint az ágazati operatív programok keretében tervezett projektek célja, hogy Kecskemét gazdasági szerkezete tovább erősödjön, olyan városszerkezet alakuljon ki, mely vonzó területet jelent a befektetők számára, valamint a már működő vállalkozások tovább erősödhetnek a piacon.

A város az ITS-ben a stratégiai céljainak hatékonyabb elérése érdekében az elkövetkező 7-8 évben fejleszteni kívánt akcióterületeket fogadott el. Olyan területek kerültek kijelölésre, ahol az egyes fejlesztési elképzelések összehangolásával, harmonizálásával az egész városra kiható eredmények várhatók. Ezek alapján 12 akcióterület került lehatárolásra Kecskemét területén.

1. Belvárosi Akcióterület

2. Intermodális Csomópont Akcióterület

3. Hunyadivárosi Akcióterület

4. Budai Kapu és környéke Akcióterület

5. Széchenyivárosi Akcióterület

6. Széktói Akcióterület

7. „Nyugati Városkapu” Akcióterület

8. Homokbánya Akcióterület

9. Déli Gazdaságfejlesztési Akcióterület

10. Reptér-Logisztikai Akcióterület

11. Külső-Árpádváros Akcióterület

12. „Északi városkapu” fejlesztési akcióterület

Az egyes akcióterületeken a tervezett fejlesztések térben koncentráltan jelennek meg, az egyes projektek pedig jellegükből adódóan összehangoltan, egymást erősítve fejthetik ki kedvező hatásukat. Az integrált szemléletben tervezett programok, azok szinergikus hatásai, valamint az akcióterületre érkező fejlesztési források együttesen lehetőséget biztosíthatnak arra, hogy a meginduló kedvező folyamatok érzékelhető változást eredményezzenek a kiválasztott városrészen belül, s hozzájáruljanak a terület gazdasági, társadalmi és épített környezetének megújulásához.

**2.3 Kecskemét Megyei Jogú Város ITP céljai, Bács-Kiskun Megye ITP céljai és az OFTK középtávú céljainak illeszkedése**

Kecskemét Megyei Jogú Város és Bács-Kiskun megye ITP-jének célrendszere – a tervezés, valamint az eltérő területi sajátosságoktól eltekintve – továbbá az OFTK középtávú célrendszere kapcsolódnak egymáshoz, melyet a 3. táblázat mutat. A táblázat jól mutatja Kecskemét fő tervezési metodológiáját, ebből egyértelműen látszik, hogy a gazdaságfejlesztési tartalmú beavatkozások jelentik a város következő fejlesztési időszakának prioritását, hiszen ezen a ponton találkozik leginkább a három dokumentum célrendszere. Mind a megyei jogú város, mind a megye beavatkozásaival meg kívánja teremteni azon feltételeket, melyek kedvezően hatnak a gazdaság fejlesztésére.

A fentiek alapján egyértelműen kijelenthető, hogy az ITP végrehajtásával a város hozzájárul az OFTK-ban meghatározott elsősorban gazdaságfejlesztési, munkahelyteremtési és területintegrációs céljainak eléréséhez. Ez alapján elmondható, hogy Kecskemét ITP-jének a megvalósításával az OFTK hatékony végrehajtásához is hozzájárul.

**3.táblázat:** *Kecskemét Megyei Jogú Város ITP céljai, Bács-Kiskun Megye ITP céljai és az OFTK középtávú céljainak illeszkedése*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **KMJV ITP célok** | **Bács-Kiskun Megye ITP célok** | | | | | | | | **OFTK középtávú céljai** | | | | |
|  | Helyi gazdasági és közlekedési infrastruktúra fejlesztése | Kulturális és természeti értékek turisztikai hasznosítása | Vállalkozásoknak és lakosságnak vonzó települési környezet kialakítása | Települési közszolgáltatások fejlesztése | Alacsony széndioxid kibocsátású gazdaságra való áttérés | Leromlott városi területek rehabilitációja | Bács-Kiskun 2020 megyei foglalkoztatási paktum létrehozása és működtetése | Helyi identitás és kohézió erősítése | Patrióta gazdaság, kis- és középvállalati bázison, nagyvállalati partnerségben | Fordulat a teljes foglalkoztatottság és a tudásalapú társadalom felé | Útban az energiafüggetlenség és – hatékonyság felé | Népesedési és közösségi fordulat | Területi integráció, térségi és helyi fejlesztések a helyi gazdaság bázisán |
| Gazdasági környezet fejlesztése, foglalkoztatás bővítése és élhető-vonzó, népesség megtartó város kialakítása (ITPc1) | **✓** | **✓** | **✓** |  |  |  | **✓** |  | **✓** | **✓** |  |  | **✓** |
| Alacsony széndioxid kibocsátású gazdaságra való áttérés (ITPc2) |  |  |  |  | **✓** |  |  |  |  |  | **✓** |  |  |
| Városi közszolgáltatások fejlesztése (ITPc3) |  |  |  | **✓** |  |  |  |  |  |  |  | **✓** |  |
| Leromlott városi területek rehabilitációja, együttműködő helyi társadalom kialakításának elősegítése (ITPc4) |  |  |  |  |  | **✓** |  | **✓** |  |  |  | **✓** |  |

|  |
| --- |
| **3.Az Integrált Területi Program forrásallokációja** |


**4.1 táblázat:** *Kecskemét ITP TOP intézkedésenkénti forráskerete*



**4.2 táblázat:** *Kecskemét ITP TOP intézkedésenkénti forráskeretének eltérése az IH által meghatározottól*



1. **diagram:** *Kecskemét ITP TOP intézkedésenkénti forrásaránya*

**

**3.1 Az intézkedésenkénti forráskeretek felhasználási módok szerinti**

**megosztása**

A TOP 6. prioritásának egyes intézkedésein belül a valós igények szerint meghatározott forráskeretet a megyei jogú város három formában használhatja fel. Az egyes **felhasználási módok**hoz részben hasonló, részben eltérő tervezési és eljárási feladatok kapcsolódnak. Az egyes intézkedéseken belül a felhasználási módok közötti forráselosztás arányai az ITP tervezését végző területi szereplő saját döntésén és mérlegelésén alapulnak. Az egyes intézkedésekre jutó saját igényre alapozott keretösszeg forrás-felhasználási módok közötti abszolút megoszlását a 2. diagram mutatja.

**A három felhasználási mód:**

1. **Megyei jogú város önkormányzat fejlesztései:** ebbe a felhasználási módba sorolhatók azok az önkormányzat által generált fejlesztések (ide tartoznak az önkormányzat által kezdeményezett, akár konzorciumi formában megvalósuló fejlesztések, továbbá önkormányzati tulajdonú gazdasági társaságok által megvalósításra kerülő fejlesztések egyaránt), amelyek már az ITP tervezés szakaszában pontosan láthatóak, fejlesztési elképzelés szinten értelmezhetőek és előkészítettségük előrehaladott, mivel megfelelő előkészítettség mellett a forrásigény már megközelítő pontossággal kalkulálható, a felhasználási módra allokált keret könnyen levezethető.

Ezeket az intézkedésenként megjelenő konkrét fejlesztési elképzeléseket együttesen, az ITP szintjén MJV fejlesztési csomagnak nevezzük. Fontos, hogy ezek a fejlesztési elképzelések ne csak intézkedés szintjén, hanem horizontálisan is a lehető legszorosabban kapcsolódjanak össze, erősítve a fejlesztések együttes hatását. Tehát az MJV önkormányzat konkrét fejlesztési elképzelései esetében (amelyek a kilenc intézkedés viszonylatában együtt képezik az MJV fejlesztési csomagot) az ITP részeként szükséges vizsgálni a belső kapcsolatokat és szinergikus hatásokat. Az MJV önkormányzat fejlesztési elképzelései esetében az IH által előkészített felhívások alapján fog az MJV önkormányzat támogatási kérelmet készíteni. A végső döntést ebben az esetben is az IH vezetője mondja ki.

1. **Kiemelt kedvezményezetti csoport(ok)ra vonatkozó keret:** az adott intézkedés/konstrukció esetében támogatásra jogosult szereplők közül az MJV előnyben részesíthet bizonyos kedvezményezetti csoportokat (nem MJV önkormányzat, hanem pl. egyház, civil szervezetek, jogszabályban meghatározott építtetők, fenntartók) egy bizonyos keretösszeg erejéig. Ez lehet egy vagy több pontosan definiálható kedvezményezetti csoport, de konkrét szervezetek nevesítése a forrás-felhasználási módon nem lehetséges. A kiemelt kedvezményezetti kört gazdálkodási formakód (GFO-kód) szintjén lehetséges legszűkebb értelemben definiálni. Fontos, hogy az egyes intézkedéseken belül nem kötelező a keret létrehozása, csak ott érdemes alkalmazni, ahol valóban indokolt és alátámasztható.
2. **Minden helyi szereplő által felhasználható keret:** ezen a forrás-felhasználási módon belül a nem MJV önkormányzat, hanem az OP-ban megjelenített egyéb szereplők általmegvalósításra szánt beavatkozások finanszírozása történik. A forráselosztás felhívás alapú, azaz az adott keret erejéig az MJV közreműködésével az IH felhívásokat készít, amelyekre a specifikációban meghatározott bármely szereplő támogatási kérelmet nyújthat be.

Kecskemét az 1702/2014. Korm. határozat 3. mellékletében meghatározott 23,11 Mrd Ft felhasználását a TOP 6. prioritásának valamennyi (6.1-6.9) intézkedései vonatkozásában a **megyei jogú város önkormányzat fejlesztései** elnevezésű, első forrás felhasználási módban tervezi. Ezen felhasználási mód alkalmazását erősíti, hogy a beavatkozási területek lehatárolása már az ITS elkészítésekor megtörtént, továbbá a projektötletek egy jelentős részben már ekkor meghatározásra kerültek. Ezen előkészítettségnek köszönhetően az ITP elfogadását követően a projektek megvalósítása jelentős részben megkezdődhet.

**4.3 táblázat:** *Az egyes intézkedésekre jutó saját igényre alapozott keretösszeg forrás felhasználási-módok közötti abszolút megoszlása és a forrás felhasználási módok részletezése*





1. **diagram:** *Az egyes intézkedésekre jutó saját igényre alapozott keretösszeg forrás felhasználási-módok közötti abszolút megoszlása*



|  |
| --- |
| 1. **Kecskemét Megyei Jogú Város fejlesztési csomag** |

1. **A fejlesztési csomag forráskeretek szerinti felosztása**

A város fejlesztési csomagjaiban konkrét olyan projektek szerepelnek, melyek már a tervezés időszakába is ismertek és amelyek 100%-ban a megyei jogú város fejlesztései, első forrás felhasználási módba kerültek tervezésre. Ezen felhasználási módban rögzített fejlesztések esetében a kedvezményezett Kecskemét Megyei Jogú Város Önkormányzata, konzorciumi együttműködés keretében megvalósuló beavatkozások esetében konzorciumvezető.

|  |  |  |  |
| --- | --- | --- | --- |
| **Intézkedés megnevezése** | **Fejlesztési elképzelések / beavatkozás megnevezése** | **A fejlesztési elképzelés /beavatkozás becsült költsége (Ft)** | **Első forrásfelhasználási mód keret összege** (az adat forrása a 3. munkalap) |
| **6.1 Gazdaság-fejlesztés** | az intézkedés fejlesztési elképzelései összesen | 6891 | 6,891 |
|  | Gazdasági területekhez kapcsolódó útfelújítások Kecskeméten | 1200 |  |
|  | Szolnoki út felújítása | 885 |  |
|  | Turisztikai attrakció megvalósítása a Rudolf-laktanyában | 1450 |  |
|  | Homokbánya, Déli feltáró út I. ütemének megvalósítása | 282 |  |
|  | Útfejlesztés Kecskemét kiemelt gazdasági övezetében | 368 |  |
|  | Homokbánya, Déli feltáró út II. ütemének megvalósítása | 293 |  |
|  | Nyugati körút folytatása az 5. sz. főútig | 1707 |  |
|  | Hetényegyháza bekötése az M5 autópályába | 706 |  |
| **6.2 Családbarát, munkába állást segítő intézmények, köz-szolgáltatások fejlesztése** | az intézkedés fejlesztési elképzelései összesen | 1794 | 1,794 |
|  | Széchenyi sétányi bölcsőde infrastrukturális fejlesztése | 230 |  |
|  | Csokor utcai óvoda infrastrukturális fejlesztése | 114 |  |
|  | Bíró Lajos utcai óvoda infrastrukturális fejlesztése | 128 |  |
|  | Árpádvárosi bölcsőde infrastrukturális fejlesztése és Klapka utcai bölcsőde eszközbeszerzése | 230 |  |
|  | Klapka utcai óvoda infrastrukturális fejlesztése | 191 |  |
|  | Árpádvárosi óvoda infrastrukturális fejlesztése | 309 |  |
|  | 4 csoportos bölcsőde építése Homokbányán | 357 |  |
|  | Egyetértés utcai óvoda infrastrukturális fejlesztése | 235 |  |
| **6.3 Gazdaság-élénkítő és népesség-megtartó városfejlesztés** | az intézkedés fejlesztési elképzelései összesen | 4301 | 4,301 |
|  | Rudolf-kert és környezetének építészeti és közterületi fejlesztése, szinergiában a város gazdaságilag fenntartható célkitűzéseivel | 1611 |  |
|  | Parkolási infrastruktúra kialakítása a Rudolf-laktanyában | 1300 |  |
|  | Zöld város kialakítása a Homokbányán | 800 |  |
|  | Épület- és területfejlesztés a Rudolf-laktanyában | 590 |  |
| **6.4 Fenntartható városi közlekedés-fejlesztés** | az intézkedés fejlesztési elképzelési összesen | 2057 | 2,057 |
|  | Kecskemét Fenntartható Városi Mobilitási Tervének (SUMP) készítése | 52 |  |
|  | Bem u. - Kuruc krt. kereszteződésében körforgalom kiépítése | 1205 |  |
|  | Kerékpárosbarát fejlesztés Közbringa-rendszer kiépítésével Kecskeméten | 97 |  |
|  | Kecskeméten az 5-ös sz. főút mentén a Külső-Szegedi úttól az 54 sz. főútig létesítendő gyalog-kerékpárút építése | 200 |  |
|  | Margaréta buszforduló kiépítése | 503 |  |
| **6.5 Önkormányzatok energia-hatékonyságának és a megújuló energia-felhasználás arányának növelése** | az intézkedés fejlesztési elképzelései összesen | 3658 | 3,658 |
|  | Kecskeméti Belvárosi Zrínyi Ilona Általános Iskola Béke Általános Iskolája energetikai korszerűsítése | 221 |  |
|  | Kecskeméti Széchenyivárosi Arany János Általános Iskola Móra Ferenc Általános Iskolája energetikai korszerűsítése | 291 |  |
|  | Kecskeméti Corvin Mátyás Általános Iskola Kertvárosi Általános Iskolája energetikai korszerűsítése | 84 |  |
|  | Kecskeméti Széchenyivárosi Arany János Általános Iskola energetikai korszerűsítése | 240 |  |
|  | Kecskeméti Corvin Mátyás Általános Iskola Mathiász János Általános Iskolája energetikai korszerűsítése | 161 |  |
|  | Kecskeméti Corvin Mátyás Általános Iskola energetikai korszerűsítése | 303 |  |
|  | Kecskeméti Vásárhelyi Pál Általános Iskola és Alapfokú Művészeti Iskola Móricz Zsigmond Általános Iskolája energetikai korszerűsítése | 300 |  |
|  | Margaréta Otthon energetikai korszerűsítése | 464 |  |
|  | Kecskeméti Zrínyi Ilona Általános Iskola energetikai korszerűsítése | 292 |  |
|  | Lestár Péter Szakközépiskola és Szakiskola energetikai fejlesztése | 302 |  |
|  | Ceglédi úti óvoda energetikai korszerűsítése | 102 |  |
|  | Ifjúság úti óvoda energetikai korszerűsítése | 73 |  |
|  | Nyitra utcai óvoda energetikai korszerűsítése | 76 |  |
|  | Széchenyi sétányi óvoda energetikai korszerűsítése | 57 |  |
|  | Mátis Kálmán utcai óvoda energetikai korszerűsítése | 63 |  |
|  | Szabadkai utcai óvoda energetikai korszerűsítése | 82 |  |
|  | Forradalom utcai bölcsőde  energetikai korszerűsítése | 92 |  |
|  | Lánchíd utcai óvoda energetikai korszerűsítése | 153 |  |
|  | Klapka utcai bölcsőde energetikai korszerűsítése | 55 |  |
|  | Forradalom utcai óvoda  energetikai korszerűsítése | 110 |  |
|  | Lánchíd utcai bölcsőde energetikai korszerűsítése | 137 |  |
| **6.6 Városi köz-szolgáltatások fejlesztése** | az intézkedés fejlesztési elképzelései összesen | 1249 | 1,249 |
|  | Egészségügyi alapellátás innovációs célú infrastrukturális fejlesztése Kecskeméten | 300 |  |
|  | Új nappali ellátást biztosító telephely kialakítása Homokbányán | 351 |  |
|  | Új család- és gyermekjóléti központ létrehozása Kecskeméten | 509 |  |
|  | Időskorúak és fogyatékkal élők szociális alapszolgáltatásainak fejlesztése Kecskeméten | 89 |  |
| **6.7 Leromlott városi területek rehabilitációja** | az intézkedés fejlesztési elképzelései összesen | 548 | 0,548 |
|  | Kecskemét szegregált területeinek integrált szociális városrehabilitációja | 548 |  |
| **6.8 Gazdaság-fejlesztéshez kapcsolódó foglalkoztatás-fejlesztés** | az intézkedés fejlesztési elképzelési összesen | 1929 | 1,929 |
|  | Foglalkoztatási paktum Kecskeméten | 1929 |  |
| **6.9 Társadalmi kohéziót célzó helyi programok** | az intézkedés fejlesztési elképzelései összesen | 682 | 0,682 |
|  | Társadalmi együttműködés erősítése Kecskeméten | 165 |  |
|  | A helyi identitás és kohézió erősítése Kecskeméten | 517 |  |

**4. 2 A fejlesztési csomag elemei közötti szinergiák elemzése**

Kecskemét Megyei Jogú Város Önkormányzata fejlesztési csomagjainak projektjei integráltan, egymással szinergiában összeállítva kerültek meghatározásra. A fejlesztési csomagok az ITP céljaihoz illeszkedve az alábbi tematikus pontokban kerültek meghatározásra:

1. **Gazdasági környezet fejlesztése, foglalkoztatás bővítése és élhető-vonzó, népesség megtartó város kialakítása, tekintettel a leromlott városi területek szociális és fizikai rehabilitációjára**

A 2014-20120-as fejlesztéspolitikai periódusban Kecskeméten kiemelt szerep jut a város területének gazdasági szempontú, a foglalkoztatást erősítő fejlesztések megvalósítására. Ennek érdekében a gazdasági területek kialakítását segítő, valamint azok elérhetőségét javító fejlesztések, és a városrészek belső területeinek rehabilitálása érdekében megvalósuló fejlesztések kerülnek végrehajtásra. A beruházási jellegű fejlesztéseket foglalkoztatást bővítő és szemléletformáló beavatkozások egészítik ki, külön projekt, vagy az adott projekt soft tevékenységeinek keretében.

A fejlesztési csomag megvalósított projektjein keresztül a városrészek kihasználatlan területei új, vagy jobb, a környezeti szempontokat is szem előtt tartó, a lakosság számára élhető és vonzó városi funkciókat kapnak, melyeknek segítségével az érintett területek képesek lesznek integrálóni a város gazdasági-társadalmi vérkeringésébe, ezzel együtt nagyban hozzájárulnak a város fejlődéséhez. A fejlesztési csomag az élhetőbb város szemlélet keretében igyekszik a leromlott városi területek fizikai és társadalmi problémáinak megoldására beruházási és társadalmi akcióin keresztül. A projektek tervezése, illetve kivitelezése holisztikus szemléletben, a minél erősebb szinergiákat szem előtt tartva kerülnek megvalósításra.

1. **Alacsony széndioxid kibocsátású gazdaságra való áttérés a közlekedési, energiahatékonysági és közszolgáltatás fejlesztési beavatkozásokon keresztül**

Kecskemét Megyei Jogú Város Önkormányzata az európai uniós és hazai fejlesztéspolitikai irányoknak megfelelően kiemelten kezeli a város gazdaságágnak, valamint intézményeinek, illetve egyéb közszolgáltatásainak alacsony széndioxid kibocsátású működésre való áttérését. Ennek érdekében a fejlesztési csomag olyan projekteket tartalmaz, melyek az energiahatékonyság jegyében segítik a CO2 kibocsátás csökkentését, ezzel együtt az élhetőbb város kialakítását. A fejlesztési csomag közlekedésfejlesztési, intézményi energiahatékonysági, és olyan közszolgáltatás fejlesztési beavatkozásokat tartalmaz, melyek segítik elérni a fentebb megjelölt célokat. A közlekedés-fejlesztési és energia-hatékonyság növelést célzó beavatkozásokkal megvalósítható Kecskeméten a környezetileg fenntartható gazdaság-növekedés, a közszolgáltatás fejlesztési intézkedéseknek köszönhetően a fenntartható városi infrastruktúrák megvalósítása a cél.

A fejlesztési csomag projektjei tervezése, illetve kivitelezése holisztikus szemléletben, a minél erősebb szinergiákat szem előtt tartva kerülnek megvalósításra, ami fokozza a fejlesztések hatékonyságát.

1. **Modern Városok Programhoz való kapcsolódás**

A Kormány a Modern Városok Program keretében 2016. február 9. napján együttműködési megállapodást kötött Kecskemét Megyei Jogú Város Önkormányzatával a város további fejlődése és megújulása érdekében. A Magyarország Kormánya és Kecskemét Megyei Jogú Város Önkormányzata közötti együttműködési megállapodás végrehajtásával összefüggő feladatokról szóló 1131/2016. (III. 10.) Korm. határozat (a továbbiakban: Korm. határozat) rendelkezik ezen együttműködési megállapodás végrehajtásáról.

A Modern Városok Program keretében végrehajtandó fejlesztések megvalósításáról szóló 1418/2016. (VII. 29.) Korm. határozat rögzíti, hogy a Modern Városok Program keretében megjelölt azon beruházások, amelyek költségei elszámolhatóak valamelyik operatív programban, kizárólag európai uniós alapokból származó támogatások bevonásával valósuljanak meg.

Kecskemét Megyei Jogú Város Önkormányzata törekedve azon kormányzati szándék végrehajtására, miszerint a Modern Városok Program végrehajtása során minél nagyobb arányban használjon európai uniós alapokból származó forrást, ezen fejlesztései megvalósításához kapcsolódóan igen jelentős TOP-os forrásokat rendelt az alábbi projektjein keresztül.

* Kormány a Korm. határozat 1. pont a) alpontja a Kecskemét Fejlődéséért Alap, valamint a 3. pont a) alpontja egyetemi ipari kutatóközpont létrehozásának támogatásáról döntött. A Korm. határozat ezen pontjainak multiplikatív hatását erősítve Kecskemét Megyei Jogú Város Önkormányzata a Homokbánya városrészben a TOP forrás terhére közlekedési infrastruktúra projekteket valósít meg, melyek központi szerepet fognak betölteni a terület gazdasági- és foglalkoztatási növekedésének elérésében, hozzájárulva a város kutatás-innovációs kapacitás-növekedésének biztosításához. A Kecskemét Fejlődésért Alap finanszírozásával megvalósítani tervezett bérlakás-fejlesztési program fenntarthatóságának és a lakosság helyi igényeinek figyelembevételével Kecskemét a város ezen területén a TOP forrásának terhére egy négy csoportos bölcsőde és egy szociális nappali ellátást biztosító telephelyet valósít meg, melyet kiegészít a kapcsolódó zöldövezetek rekreációja, mely az itt élő lakosságnak biztosítja a természetes környezetben történő szabadidő eltöltését.
* Kormány a Korm. határozat 2. pont c) alpontjában döntött a vasútfejlesztési projektek megvalósításáról. Ennek keretében többek között Kecskemétintermodális/multimodális csomópontja épül meg, mely alapvetően az Integrált Közlekedésfejlesztési Operatív Program (IKOP) támogatásával megvalósítható projekt, azonban a fejlesztés szükségessé tesz olyan városi közlekedési infrastruktúra-fejlesztési elemeket, melyek megvalósítása TOP-os forrás igénybevételével kerülnek kiépítésre. A csomópont működéséhez nélkülözhetetlen TOP-os projektekként kerülnek megvalósításra a Bem utca-Kuruc körút csomópontjában lévő körforgalom, valamint a Margaréta Otthon melletti buszforduló és kapcsolódó közút megépítése.
* Korm. határozat 5. pont a) alpontja tartalmazza a Kada Elek Közgazdasági Szakközépiskola fejlesztéséről szóló kormánydöntést, mely területileg Kecskemét nyugati városkapujában az egykori Rudolf Laktanya területén valósul meg. A Korm. határozatban rögzített beruházási jellegű fejlesztés érdekében európai uniós alapból származó forrás nem vehető igénybe, azonban ehhez kapcsolódóan a város a TOP forrásának terhére megvalósítja a terület barnamezős revitalizációját, mely a közlekedési infrastruktúra és környezeti tehermentesítés mellett magában foglalja az akcióterület zöldövezeti beavatkozásainak, valamint a közmű kialakítás alapfeltételeinek kiépítését.

|  |
| --- |
| 1. **Az Integrált Területi Program indikátorvállalásai** |

A területi szereplő részéről az ITP-ben szükséges meghatározni a kimeneti indikátorokat és azok célértékeit, melyeknek lehetőleg minél nagyobb mértékben hozzá kell járulniuk a TOP nemzeti szinten vállalt célértékeihez. Az indikátorok teljesítése a megvalósuló projekteken keresztül történik, ezért már a projektötletek kidolgozásakor figyelemmel kell lenni az adott TOP intézkedésének indikátoraira. Az ITP indikátorvállalásait tekintve az általános kimeneti indikátorok célértékeinek elérése mellett a területi szereplő részéről kiemelt figyelmet szükséges fordítani az eredményességmérési keretbe tartozó indikátorokra, melyek nemzeti szintű teljesülési vizsgálatára először 2018-ban kerül sor. Az általános kimeneti indikátorok célértékeinek teljesítésére 2023-ig van lehetősége a területi szereplőnek. Kecskemét az eredményességmérési indikátorait a TOP forrásaránynak megfelelően a nemzeti célérték 5,97%-ban állapítja meg – az IH részéről intézkedési szinten meghatározott forrásarányok alapján – , melyet az 5. táblázat mutat.


Kecskemét, mint területi szereplő jelezni kívánja az IH részére, hogy egyes esetekben az intézkedési szinten meghatározott forráskeretek, már most a hét éves programozási időszak első időszakában, a jelenlegi költségekkel számolva is jelentős mértékben elmaradnak a teljesítendő indikátorok valós bekerülési költségétől, ezért Kecskemét szükségesnek tartja az indikátorok mihamarabbi felülvizsgálatát. A *„CO34 Üvegházhatást okozó gázok csökkentése: az üvegházhatású gázok becsült éves csökkenése, CO2 egyenérték tonnában”* eredményességi indikátor 2023-ig Kecskemét részéről teljesítendő célértéke 10.952 tonna, melynek elérése a jelenlegi 2016-os árakon számolva is meghaladja az intézkedésre allokált forrást, így a programozási időszak végére a területi szereplő az indikátor vállalásait tekintve likviditási problémákba ütközhet.

**5..táblázat:** *Kecskemét forrásarányos eredményességmérési keretbe tartozó indikátorvállalásai*



|  |
| --- |
| 1. **Az Integrált Területi Program ütemezése** |

**6..táblázat:** *ITP évek szerinti pénzügyi ütemezése*

****

|  |
| --- |
| 1. **Mellékletek: ITP forrásallokációt bemutató excel táblázatok és diagramok** |

1. Intézkedési szintű forrásallokáció és diagram (ITP-ben: 4.1, 4.2 táblázat, 1. diagram)
2. Forráskeret allokáció egyes forrás-felhasználási módok közötti abszolút megoszlása (Mrd Ft), (ITP-ben: 4.3 táblázat, 2. diagram)
3. ITP-hez kapcsolódó projekttervezetek
4. Indikátorvállalások (ITP-ben: 5. táblázat, az eredményességi indikátorok 2018-as célértékeivel feltüntetve)
5. ITP évek szerinti ütemezése (ITP-ben: 6. táblázat)